A Magyar Tudományos Akadémia Bölcsészettudományi Kutatóközpont negyedik alkalommal vesz részt a Budapesti Nemzetközi Könyvfesztiválon. Szeretettel várjuk az érdeklődőket a B36-os standnál, ahol a hét intézet (Filozófiai, Irodalomtudományi, Művészettörténeti, Néprajzi, Régészeti, Zenetudományi, valamint Történettudományi) kiadványai és folyóiratai közül kedvezménnyel vásárolhatnak. Kollégáink ezen kívül több programon is részt vesznek, a részletes program itt látható.
2019. április 24-én került sor – olasz és magyar meghívott vendégek jelenlétében – a Premio Roma 2019. évi díjának átadására a Budapesti Olasz Kultúrintézetben, amelynek nyertese Molnár Antal Intézetünk igazgatója, tudmányos főmunkatása. A díjátadó ünnepséget Gian Luca Borghese, a házigazda intézet igazgatója nyitotta meg. Őt követte Giorgio Milesi, a díj alapítójának, a tavasszal elhunyt Aldo Milesi professzornak a fia, aki ismertette a díj történetét és megemlékezett számos jelentős díjazottról. A Premio Roma Olaszország, főleg Róma fontos kulturális elismerése, 2000-ben alapította az Ostiai Kulturális Egyesület (Associazione Ostia Cultura).
Fél éven belül 2. kiadás: újra kapható A Szent Korona hazatér-tanulmánykötet
Az óriási érdeklődésre tekintettel féléven belül már második kiadásban jelent meg a „Lendület” Szent Korona Kutatócsoport vezetője, Pálffy Géza által szerkesztett, A Szent Korona hazatér. A magyar korona tizenegy külföldi útja (1205–1978) című tanulmánykötet. A 26. Budapesti Nemzetközi Könyvfesztiválra újra napvilágot látott könyvben – a legfrissebb kutatások alapján – hazai és külföldi szakemberek mutatják be nemzeti kincsünk eddig ismert tizenegy hazatérését (1205, 1242, 1305, 1463, 1608, 1664, 1687, 1712, 1790, 1853 és 1978) az Árpád-kortól egészen az Amerikai Egyesült Államokból történt visszatérésig. A közel 200 színes illusztrációval megjelent kiadvány címnegyede és tartalomjegyzéke itt olvasható.
Klestenitz Tibor előadása Pécsett
A Pécsi Tudományegyetemen kerül sor 2019. április 25-én az Életpályák a forradalmak sodrában, 1918–1920 című konferenciára, amely azt vizsgálja, hogy az első világháborút követő válságkorszak milyen hatással volt a magyar történelem közismert szereplőinek életére. A rendezvényen intézetünket Klestenitz Tibor tudományos munkatárs képviseli a Nyitrától Rómáig. Bangha Béla pályafutásának fordulatai, 1880–1923 című előadással. A program itt olvasható.
Kezdődik a XXXIV. OTDK Humán Tudományi Szekciója munkatársaink részvételével
Interjú Pótó Jánossal a Népszavában
Interjú Fodor Pállal és Pap Norberttel a mohácsi csatáról
Stark Tamás előadásai Rochesterben és Pittsburghben